Preasfințitul Părinte Ioan Casian, Episcopul Canadei, a oficiat sâmbătă, la Catedrala Episcopală din Saint-Hubert, Sfânta Liturghie și Parastasul pentru eroii care au avut de suferit în temnițele comuniste.
Anul acesta, pomenirea a coincis și cu Moșii de iarnă. Întrucât a devenit deja o tradiție la nivelul Eparhiei, pentru al doilea an consecutiv, marinarii români din zona Montrealului s-au reunit și ei , ca să înalțe rugăciuni pentru odihna sufletelor colegilor lor trecuți la cele veșnice.
Alături de episcop au slujit protos. Maxim Morariu și părintele Adrian Manea.
Catedrala Episcopală din Saint-Hubert, Québec, are hramurile "Sfântul Mare Mucenic Gheorghe" și "Sfinții Mucenici Epictet și Astion".
Foto credit: Episcopia Canadei
Urmărește-ne pe Telegram: t.me/basilicanews